*बदली बदली दिखी शहर की तस्वीर।* ट्रैफिक की अव्यवस्था से जूझ रहे बाजार पर आज यातायात की टीम ने खासी मेहनत की। आम जनमानस के साथ साथ दुकानदारों को भी यातायात व्यवस्था में सहयोग करने हेतु प्रेरित किया गया। सड़कों तक दुकानदारों द्वारा फैलाए गए सामान को दुकान की हद तक ही रखने की हिदायत दी गई साथ ही दुकान के सामने वाहनों के बेतरतीब खड़े होने पर इसकी जिम्मेदारी संबंधित दुकानदार की भी होगी ऐसी हिदायत देते हुए सूबेदार भागवत प्रसाद पांडेय ने दुकानदारों से मौखिक स्वीकृति भी ली। आज बाजार की भीड़भाड़ को देखते हुए यातायात व्यवस्था बाधित करने वाले वाहनों पर चालानी कार्यवाही ना करते हुए लोगों को सिर्फ समझाइश देकर के छोड़ा गया।